ઉત્તર કાશ્મીરમાં એલઓસી પાસે આવેલ ગુરેજ (બાંદીપોર) સેક્ટરમાં શુક્રવારે બરફમાં દબાયેલા ચાર મૃતદેહોને નીકાળવામાં આવ્યા હતા. જે બાદ ગત 24 કલાકમાં હિમપ્રપાતથી મૃત્યુ પામનાર સૈનિકોની સંખ્યા વધીને 15 થઇ ગઇ છે. અને સાથે જ રેસ્ક્યૂ ઓપરેશન પણ પૂર્ણ કરવામાં આવ્યું છે. નોંધનીય છે કે ભયાનક ઠંડી સાથે હિમપ્રપાતના કારણે ઉરી સેક્ટરમાં પણ એક વ્યક્તિની મોત થઇ છે. અને અલગ અલગ વિસ્તારોમાં પણ હિમપ્રપાતના કારણે 30 જેટલા ઘરો ક્ષતિગ્રસ્ત થયા છે.